-Limarat i d-yeskanen anect-a (Tahamaǧit):  tebrek deg igenni n Tizi-wezzu yerna yequzber yark lḥal .. Sya ɣer da ad d-rewlen am widak yugaden kra   tesmekta-yi-d isura n ssinima anda i d-zzakanen ǧahanama imiren dɣa i alaɣ ayen ur uminent wallen-iw; kraḍ n warrac yinubiyen i yettwatfen gar ifasen n yimsulta yelsan am Robocop i d-yettbanen am isulas zdat warrac-nni icuban tiweḍfin zdat-nsen. Dɣa bdan tiyitiwin s therawin-nsen n wuzzal. Nniɣ gar-i d yiman-iw, tura ara ten-nɣen. Ula dimdukal-nsen i dyessuksen qrib ad ččen akabir si ddemar i ten-yulin; bɣan ad ruḥen ad ten-idssukksen. Acu kan mi kkren ad uɣalen, uzlen-d imsulta nniḍen s lbumbat n lakrimujan i ɣ-yestaqfen ula d nekkeni yellan nettmuqul si lebɛid. Ur tesɛiḍ acu zemren ad xedmen i yimeddukal-nsen yettwaṭfen. Dɣa qimen akken si lebɛid, ḥdarqen mi ttwalin acu n ubaxix iḍeṛṛun.   Daɣa, tugdi-nni, i ɣ-yeṭṭfen imiren zdatb du umencar tessehmel-aɣ deg ubrid n lḥbes   iǧǧa-tt-in akken ad d-isers deg-i yiwet n tiyita tamazayt ɣer tlemmast uzagur-iw. Taguni-iw n yiḍ-nni teččur d alejlej n wadeg akken wakalent wallen-iw teɣzi n wass-a, lakrimujin akked iǧadarmiyen i d-yettazalen si yal tazniqt  Hamid yenna-yi-d s amezzuɣ belli ilaq ad ɣiwleɣ s arwaḥ, meqbel ad dtekker tbuciḍant sbitarat ččuren irekli d inejraḥ s reṣṣas yeṭṭerḍiqen deg uksum, aṭas n igurdan yenɛaben ussan-agi wa iruḥ-as ufus-is, wayeḍ dtiṭ-is ma yella manci deg uɛdis-is 64